Source: https://www.nordicsurrogacy.se/fi/nyheter/category/suomi/
Timestamp: 2020-01-28 18:57:51+00:00
Document Index: 21234523

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Suomi-arkiv - Nordic Surrogacy
Adoptivföräldrar kritiska till hur adoptioner sköts
”Finland är ett av de länder där det är svårast att vara barnlös, går du in i en adoptionsprocess stiger du in i ett fängelse.” Det tar i medeltal tre år att genomföra en internationell adoptionsprocess. Men det finns fall där processen dragit ut betydligt längre. Blir du allvarligt sjuk eller arbetslös kan du förlora ditt adoptionstillstånd. – Då jag såg vår son första gången glömde jag alla råd om hur det första mötet borde ske. Jag sprang fram och tog honom i famnen och grät och kramade om honom. Vi hade då väntat i sju och ett halvt år på att få adoptera. Det säger en adoptivmamma som tillsammans med sin man vill vara anonyma för att skydda sonen från publicitet. Vi kan kalla dem Julia och Peter. År 2006 beslöt de sig för att starta en adoptionsprocess. Före det hade de under tio års tid, lika länge som de varit gifta, gått igenom olika fertilitetsbehandlingar. Det tog ett halvår innan deras ansökan började behandlas av organisationen Rädda barnen. Rädda barnen fungerar, liksom Interpedia och Helsingfors stads socialverk, som adoptionstjänstorgan. Läs hela artikeln här på Svenska Yle
”En laskenut, paljonko sijaissynnytys maksoi” Suomalainen Jouni puolisoineen kävi läpi erityisen prosessin saadakseen lapsia. – Kyllä minä itkin molemmilla kerroilla. Se oli uskomaton tunne, sanoo Jouni hymyillen ja tuudittaa käsivarsillaan viiden kuukauden ikäistä kuopustaan. Pian pienokainen nukahtaa päiväunille isän tuttua ääntä kuunnellen. Sanoillaan Jouni viittaa niihin hetkiin, kun hän näki lapsensa ensimmäistä kertaa. Jounin ja hänen puolisonsa tie lapsiperheeksi ei ole se tavanomaisin. Itseasiassa, Suomessa se ei olisi edes mahdollinen. Perheen kaksi lasta ovat syntyneet sijaissynnyttäjien avulla. Kotimaassa tämä tie nousi pystyyn hedelmöityshoitolain muuttuessa vuonna 2007. Ennen sitä Väestöliitto oli organisoinut joitakin sijaissynnytyksiä lähinnä lähisukulaisten kesken. Sen jälkeen suomalaiset, jotka ovat halunneet käyttää perheenlisäyksen saamiseksi lainakohtua, ovat joutuneet turvautumaan ulkomaisten organisaatioiden apuun. Sijaissynnytykset kiellettiin, koska niihin liittyy useita vaikeasti ratkaistavia eettisiä kysymyksiä kuten se, kuka kantaa riskin jos synnyttäjän terveys vaarantuu raskauden tai synnytyksen aikana, tai miten menetellään jos lapsen vanhemmat muuttavat mieltään eivätkä haluakaan ottaa vastaan syntyvää lasta. – Käsittääkseni ajattelu perustui silloin siihen, että biologisen lapsen saamista ei voi pitää ihmisoikeutena. Ihmisoikeuksien julistuksessa määriteltyyn oikeuteen perustaa perhe ei sisälly oikeutta biologiseen jälkeläiseen, joka velvoittaisi julkista terveydenhuoltoa tai edes lainsäädäntöä järjestämään sellaista, selitti Eettisen neuvoston puheenjohtaja ja Helsingin yliopiston sosiaalietiikan professori Jaana Hallamaa viime vuonna Iltalehden haastattelussa. Lue lisää […]
Sijaissynnyttäjän saama rahasumma vaihtelee. Elena sanoo tienneensä täsmälleen, ettei hänen kohdussaan kasva oma lapsi. Vauva on saanut alkunsa tulevien vanhempien sukusoluista. Elena sanoo kuitenkin olevansa iloinen lapsen kasvaessa ja kehittyessä. – Juttelen sille. Sanon sille, että sitä rakastetaan jo ja sen syntymää odotetaan. Monet tuomitsevat sen, että auttaa ihmisiä. ― Elena Elena kertoo sijaissynnytysten kallistuneen ajan myötä. Tästä raskaudestaan hän saa hieman enemmän rahaa kuin ensimmäisestä kerrasta. Tarkkoja summia Elena ei kuitenkaan voi kertoa. Hän kertoo allekirjoittaneensa sopimuksen, joka kieltää häntä puhumasta saamastaan korvauksesta. Elena kertoo kuitenkin, että summa ei ole kaikille sijaissynnyttäjille sama. – Kun tulin mukaan ensimmäisillä kerroilla, naisille oli tietyt kriteerit. Katsotaan, sopiiko ikä. Myös veriryhmän täytyy olla sama kuin biologisella äidillä. Kaikki tämä vaikuttaa korvaukseen. Lue lisää täältä (Yle.fi MOT)
Käytännössä Suomi kielsi sekä kaupalliset että ei-kaupalliset sijaissynnytykset vuonna 2007 hedelmöityshoitolaissa. Tästä huolimatta Suomessa toimii kansainvälinen sijaissynnytysagentuuri. Tammuz Nordic Surrogacy aloitti toimintansa Suomessa vuonna 2018. Sen israelilainen emoyhtiö Tammuz on toiminut kuitenkin jo kymmenen vuoden ajan ympäri maailmaa. Tänä vuonna Tammuzin kautta odotetaan syntyvän ennätysmäärä lapsia, 150–180 vauvaa. Tammuz Nordic Surrogacy mainostaa palveluitaan suomeksi suomalaisille, mutta sillä ei ole Suomessa toimistoa tai kokopäiväisiä työntekijöitä. Yritystä johdetaan Ruotsista. Suomessa sitä edustaa Erkko Välimäki. Päivisin hän toimii terveyskeskuslääkärinä. – Kieltämällä sijaissynnytys halutaan välttää väärinkäyttöä ja hyväksikäyttöä. Mutta jos henkilöt, jotka saavat tällaista palvelua ja sijaissynnyttäjät valittaisiin hyvän prosessin kautta, niin en ymmärrä, miksi sijaissynnytys pitäisi kieltää, Välimäki punnitsee oikeustilannetta. Lue lisää täältä (Yle.fi MOT) Sijaissynnytykset Suomen laissa Hedelmöityshoitolaki kieltää hoidot, jos lapsi aiotaan antaa ottolapseksi. Adoptiota ei voida vahvistaa, jos adoptiosta on annettu tai luvattu antaa korvausta. Ensi vuonna voimaan tulevassa äitiyslaissa määritellään ensimmäistä kertaa, miten voi laillisesti tulla sijaissynnytetyn vauvan äidiksi. Suomen lain mukaan synnyttäjä on aina äiti. Uudessa äitiyslaissa sijaissynnytetyn vauvan geneettinen äiti voidaan kuitenkin merkitä väestörekisteriin, jos nainen on asunut lapsen syntymämaassa vähintään vuoden. Tähän asti sijaissynnytetty vauva on ensin hyväksytty geneettisen isän lapseksi, sen jälkeen äiti on voinut adoptoida lapsen.
Erkko halusi isäksi, mutta se oli homomiehelle vaikeaa – ratkaisuksi löytyi sijaissynnytys
Erkko löysi sijaissynnytyspaketteja välittävän yrityksen yritettyään ensin hankkia lasta muun muassa heterosuhteissa. Sitä varten hän tutustui myös eheytykseen. Tammuz Nordic Surrogacy on sijaissynnytyspaketteja välittävä ruotsalainen yritys. Se toimii yhteistyössä israelilaisen Tammuz-yrityksen kanssa. Ruotsalaisella välittäjällä on toimintaa on myös Suomessa. Yksi yrityksen työntekijöistä on Erkko Välimäki. Hän on myös yrityksen asiakas jonka oma sijaissynnytysprosessi on tällä hetkellä meneillään. Erkko kertoi QX:lle mitä prosessiin kuuluu ja miten hän päätti hankkia lapsen sen avulla. Lue lisää täältä (QX.fi)
Erkko on tulossa isäksi sijaissynnyttäjän kautta
Erkko on tulossa isäksi sijaissynnyttäjän kautta Helsingin Sanomat kertoivat Erkko Välimäen tarinasta heinäkuun puolella. Nyt Erkka kertoi tarinansa myös Korporaatiolle ja Radio Rockin kuulijoille. Sijaissynnytys on laitonta Suomessa, mutta Erkka pyrkii nyt isäksi ruotsalaisen Tammuz Nordic Surrogacy -yrityksen kautta. Erkka kertoi miten hän pisti prosessin alkuun ja miksi, sekä mitä kaikkea joutui hoitamaan ja maksamaan isäksi tulemisen eteen. Kuuntele koko haastattelu tästä! Lue lisää täältä (Radio Rock) Lue lisää täältä (Helsingen Sanomat)
Erkko Välimäki, 50, haluaa isäksi – lapsen synnyttää ukrainalainen nainen, joka luopuu oikeuksista lapseen jo etukäteen. Yksinäisen miehen mahdollisuudet saada oma lapsi ovat rajalliset. Erkko Välimäki aikoo hankkia lapsen ulkomailta sijaissynnytyksen avulla. Ruotsissa aiheesta on käyty tulista väittelyä jo pitkään. Erkko Välimäestä (Nordic Surrogacy) tulee pian isä. Ei ole ihan varmaa milloin, mutta lähitulevaisuudessa. Albaniassa nimittäin odottaa pakastettu hedelmöittynyt alkio, joka istutetaan pian ukrainalaisen naisen kohtuun. Kun lapsi on syntymässä, Välimäki matkustaa Albaniaan. Lue lisää täältä (Helsingen Sanomat)
”Autamme Sinua saamaan lapsen helpoimmalla, nopeimmalla, turvallisimmalla ja kustannustehokkaimmalla tavalla.” Näin kertoo selvällä suomenkielellä sijaissynnytyspaketteja välittävä ruotsalainen Tammuz Nordic Surrogacy nettisivuillaan. Välitystoimiston perustaja on tukholmalainen Eduardo Afonso. Hänestä tuli kerralla kahden tytön isä nelisen vuotta sitten. Sinkkumies oli haaveillut vanhemmuudesta pitkään – lopulta toive toteutui Thaimaassa sijaissynnyttäjän avulla. Afonso kertoo puhelimitse, että munasolujen luovuttajan, sijaissynnyttäjän ja lakimiesten avun hän etsi itse. – Aluksi oli hyvin vaikea löytää oikeita tahoja, joihin ottaa yhteyttä. Se kävi kyllä selväksi, että auttajia löytyy paljon. Mutta suurin työ olikin aluksi karsia luotettavat tahot epäluotettavista. Muiden tien Afonso halusi tehdä helpommaksi ja perusti kaksi vuotta sitten tiettävästi ensimmäisen pohjoismaisen sijaissynnytysjärjestelyissä auttavan välittäjätahon. Ruotsalainen välittäjä toimii myös Suomessa Eduardo Afonson perustamassa välitysyrityksessä työskentelee kuusi ihmistä: kaksi täysipäiväistä ja neljä osa-aikaista. Afonson mukaan heillä on omakohtaista kokemusta sijaissynnytysjärjestelyistä ulkomailla. Nordic Surrogacy toimii tiiviissä yhteistyössä Tammuz nimisen israelilaisyrityksen kanssa, joka kertoo nettisivuillaan olevansa johtavia sijaissynnytys- ja hedelmöityspalveluja tarjoavia yrityksiä. Käytännössä Ruotsissa toimiva välittäjä tarjoaa Tammuzin palveluja pohjoismaalaisille asiakkaille pohjoismaisilla kielillä. Tiivis yhteistyö ja Tammuzin nimi näkyvät myös palvelua esittelevillä nettisivuilla. Sijaissynnytykset tapahtuvat Ukrainassa, Albaniassa ja Yhdysvalloissa. Afonso kertoo, että näiden kahden vuoden aikana Pohjoismaissa on heidän avullaan syntynyt neljä perhettä, ei kuitenkaan vielä Suomessa. – Olemme keskittyneet aluksi lähinnä […]
Ukrainasta on tullut lapsettomuudesta kärsiville ulkomaalaisille pariskunnille paikka, josta hankitaan laillinen sijaissynnyttäjä korvausta vastaan. Sijaissynnytykset on kielletty useimmissa Länsi-Euroopan maissa, kuten Suomessa. Ukrainassa vuosittain arviolta noin viisisataa ulkomaalaista pariskuntaa käyttää kaupallista sijaissynnyttäjää. Tarkkoja lukuja ei kuitenkaan ole tiedossa. Kaupallinen sijaissynnyttäminen on laillista Ukrainan lisäksi muun muassa Venäjällä, Georgiassa ja osassa Yhdysvaltoja. Joissain maissa asiaa ei ole kielletty eikä sallittu. Tietyissa maissa sijaissynnyttäminen on sallittua, jos siitä ei makseta korvausta. Lue lisää täältä (YLE Uutiset)